CELEX: 32017R0239
Language: lv
Date: 2017-02-10 00:00:00
Title: Komisijas Īstenošanas regula (ES) 2017/239 (2017. gada 10. februāris), ar ko apstiprina darbīgo vielu oksatiapiprolīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

11.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 36/39
            
         KOMISIJAS ĪSTENOŠANAS REGULA (ES) 2017/239
   (2017. gada 10. februāris),
   ar ko apstiprina darbīgo vielu oksatiapiprolīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:
   
               (1)
            
            
               Īrija 2013. gada 14. novembrī saņēma uzņēmuma DuPont de Nemours (Deutschland) GmbH pieteikumu saskaņā ar Regulas (EK) Nr. 1107/2009 7. panta 1. punktu darbīgās vielas oksatiapiprolīna apstiprināšanai. Saskaņā ar minētās regulas 9. panta 3. punktu Īrija kā ziņotāja dalībvalsts 2014. gada 16. janvārī pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (turpmāk – “Iestāde”) paziņoja, ka pieteikums ir pieņemams.
            
         
               (2)
            
            
               Ziņotāja dalībvalsts 2015. gada 1. janvārī Komisijai iesniedza novērtējuma ziņojuma projektu par to, vai ir sagaidāms, ka minētā darbīgā viela varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.
            
         
               (3)
            
            
               Iestāde rīkojās atbilstoši Regulas (EK) Nr. 1107/2009 12. panta 1. punktam. Tā saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei iesniegtu papildu informāciju. Papildu informācijas novērtējumu ziņotāja dalībvalsts Iestādei iesniedza 2016. gada 12. februārī kā atjauninātu novērtējuma ziņojuma projektu.
            
         
               (4)
            
            
               Iestāde 2016. gada 26. maijā pieteikuma iesniedzējam, dalībvalstīm un Komisijai darīja zināmu savu secinājumu (2) par to, vai ir sagaidāms, ka darbīgā viela oksatiapiprolīns varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem. Iestāde savus secinājumus darīja pieejamus sabiedrībai.
            
         
               (5)
            
            
               Komisija 2016. gada 6. oktobrī Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par oksatiapiprolīnu un ar regulas projektu, ar ko paredz apstiprināt oksatiapiprolīnu.
            
         
               (6)
            
            
               Pieteikuma iesniedzējam tika dota iespēja iesniegt komentārus par pārskata ziņojumu.
            
         
               (7)
            
            
               Attiecībā uz vismaz viena darbīgo vielu saturoša augu aizsardzības līdzekļa vienu vai vairākiem raksturīgiem lietojumiem un jo īpaši attiecībā uz lietojumiem, kas tika pārbaudīti un sīki izklāstīti pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc uzskatāms, ka minētie apstiprināšanas kritēriji ir izpildīti. Tāpēc ir lietderīgi apstiprināt oksatiapiprolīnu.
            
         
               (8)
            
            
               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.
            
         
               (9)
            
            
               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu oksatiapiprolīnu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 10. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  EFSA Journal 2016; 14(6):4504. Pieejams tiešsaistē: www.efsa.europa.eu.
   
      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      I PIELIKUMS
      
                  Vispārpieņemtais nosaukums, identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Apstiprinājuma termiņa beigas
               
               
                  Īpaši noteikumi
               
            
                  Oksatiapiprolīns
                  
                     CAS Nr.:
                  1003318-67-9
                  
                     CIPAC Nr.: 985
               
               
                  1-(4-{4-[(5RS)-5-(2,6-difluorfenil)-4,5-dihidro-1,2-oksazol-3-il]-1,3-tiazol-2-il}-1-piperidil)-2-[5-metil-3-(trifluormetil)-1H-pirazol-1-il]etanons
               
               
                  ≥ 950 g/kg
               
               
                  2017. gada 3. marts
               
               
                  2027. gada 3. marts
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par oksatiapiprolīnu secinājumus un jo īpaši to I un II papildinājumu.
                  Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs iesniedz Komisijai, dalībvalstīm un Iestādei šādu apstiprinošo informāciju:
                  
                              1)
                           
                           
                              ražotās darbīgās vielas tehnisko specifikāciju (pamatojoties uz komerciāla mēroga ražošanu), tostarp piemaisījumu būtiskumu;
                           
                        
                              2)
                           
                           
                              toksiskuma un ekotoksiskuma pārbaudēs izmantoto partiju atbilstību apstiprinātajām tehniskajām specifikācijām;
                           
                        Pieteikuma iesniedzējs iesniedz 1. un 2. punktā prasīto informāciju līdz 2017. gada 3. septembrim.
               
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā
   
   
      II PIELIKUMS
      Īstenošanas regulas (ES) Nr. 540/2011 pielikuma B daļai pievieno šādu ierakstu:
      
         
                     Numurs
                  
                  
                     Vispārpieņemtais nosaukums, identifikācijas numuri
                  
                  
                     
                        IUPAC nosaukums
                  
                  
                     Tīrība (1)
                     
                  
                  
                     Apstiprināšanas datums
                  
                  
                     Apstiprinājuma termiņa beigas
                  
                  
                     Īpaši noteikumi
                  
               
                     “106
                  
                  
                     Oksatiapiprolīns
                     
                        CAS Nr.:
                     1003318-67-9
                     
                        CIPAC Nr.: 985
                  
                  
                     1-(4-{4-[(5RS)-5-(2,6-difluorfenil)-4,5-dihidro-1,2-oksazol-3-il]-1,3-tiazol-2-il}-1-piperidil)-2-[5-metil-3-(trifluormetil)-1H-pirazol-1-il]etanons
                  
                  
                     ≥ 950 g/kg
                  
                  
                     2017. gada 3. marts
                  
                  
                     2027. gada 3. marts
                  
                  
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par oksatiapiprolīnu secinājumus un jo īpaši to I un II papildinājumu.
                     Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs iesniedz Komisijai, dalībvalstīm un Iestādei šādu apstiprinošo informāciju:
                     
                                 1)
                              
                              
                                 ražotās darbīgās vielas tehnisko specifikāciju (pamatojoties uz komerciāla mēroga ražošanu), tostarp piemaisījumu būtiskumu;
                              
                           
                                 2)
                              
                              
                                 toksiskuma un ekotoksiskuma pārbaudēs izmantoto partiju atbilstību apstiprinātajām tehniskajām specifikācijām;
                              
                           Pieteikuma iesniedzējs iesniedz 1. un 2. punktā prasīto informāciju līdz 2017. gada 3. septembrim.
                  
               
      
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.”